แฟนมีประจำเดือนล่าสุดวันที่ 28 กพ. มีรอบเดือน 29 วัน แล้ว มี พสพ กับแฟนวันที่ 15 กลัวว่าอาจจะเป็นวันตกไข่ แล้วพอดีทำแล้วถุงยางขาด แต่รู้ตัวแล้วหลั่งนอก แต่แฟนได้กินยาคุมฉุกเฉินหลังจาก มี พสพ ประมาณ 20 อยากทราบว่า มีโอกาสท้องมากแค่ไหนครับ แล้วก็แฟนบอกเหมือนมีมูกสีขาวขุ่น มาก่อนที่จะ มี พสพ มันคือมูกอะไรครับ
สวัสดีค่ะ Askar,หากประจำเดือนมาวันที่ 28 ก.พ. แล้วได้มีเพศสัมพันธ์ในวันที่ 15 มี.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ ซึ่งหากถุงยางอนามัยขาด แล้วได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% ดังนั้น โอกาสในการตั้งครรภ์ถือว่ามีน้อยอยู่สำหรับมูกสีขาวขุ่นที่ออกจากช่องคลอด ก็คือตกขาว ซึ่งสามารถพบได้เป็นปกติ โดยออกมาตามการเปลี่ยนแปลงของฮอรโมน หรืออาจเป็นในช่วงไข่ตกก็ได้ แต่ก็ไม่สามารถบอกได้แน่นอนว่ามีการตกไข่จริงหรือไม่ เพราะมูกสีขาว ก็ไม่ได้เป็นลักษณะเฉพาะที่เกิดขึ้นในช่วงวันไข่ตกเท่านั้นค่ะหากต้องการจะทราบว่า มีการตั้งครรภ์หรือไม่ ก็ให้รอไป 2 สัปดาห์ แล้วตรวจหาการตั้งครรภ์ดู หรือหากมีปะรจำเดือนมา ก็แสดงว่า ไม่ได้มีการตั้งครรภ์เกิดขึ้นค่ะ